
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 6P/48/2026 8826201449 27. 08. 2026 JUDr. Iveta Mihóková ECLI:SK:OSVT:2026:8826201449.1
ROZSUDOK V MENE SLOVENSKEJ REPUBLIKY Okresný súd Vranov nad Topľou sudkyňou JUDr. Ivetou Mihókovou v právnej veci starostlivosti súdu o maloletých: mal. A. B., nar. XX.XX.XXXX, bytom pri otcovi a mal. A. B., nar. XX.XX.XXXX, bytom pri matke, zastúpení kolíznym opatrovníkom Úradom práce, sociálnych vecí a rodiny Vranov nad Topľou, odbor sociálnych vecí a rodiny, oddelenie sociálnoprávnej ochrany detí a sociálnej kurately, Námestie slobody 5, Vranov nad Topľou, na návrh otca: A. B., nar. XX.XX.XXXX, trvale bytom C. XXX, D., za účasti matky: E. F., nar. XX.XX.XXXX, trvale bytom G. XXX, o úpravu rodičovských práv a povinností k maloletým deťom, t a k t o rozhodol: I. Súd s c h v a ľ u j e dohodu rodičov uzavretú v tomto znení: Mal. A. B., nar. XX.XX.XXXX sa z v e r u j e do osobnej starostlivosti matky. Otec sa z a v ä z u j e platením výživného na mal. dieťa po 50,- eur mesačne vždy do 20. dňa toho ktorého mesiaca vopred matke začínajúc dňom 01.09.2026. Mal. A. B., nar. XX.XX.XXXX sa z v e r u j e do striedavej osobnej starostlivosti rodičov v týždňových intervaloch tak, že ako prvá v zmysle dohody bude zabezpečovať osobnú starostlivosť matka a to prvý kalendárny týždeň, ktorý bude nasledovať po právoplatnosti rozsudku. Rodičia si b u d ú mal. dieťa o d o v z d á v a ť vždy v nedeľu o 15:00 hod. pred budovou obecného úradu v obci G.. Matka je p o v i n n á mal. dieťa v stanovenom čase prevziať v bydlisku matky pred budovou obecného úradu v obci G. a otec je p o v i n n ý mal. dieťa v stanovenom čase vrátiť v bydlisku matky na rovnakom mieste. Každý z rodičov b u d e mal. deti zastupovať a spravovať ich majetok v bežných veciach. Počas trvania striedavej osobnej starostlivosti sa výživné na mal. A. B. n e u r č u j e. II. Žiaden z účastníkov n e m á nárok na náhradu trov konania. odôvodnenie: 1. Návrhom podaným na tunajší súd sa otec domáhal vydania rozhodnutia, ktorým by súd upravil výkon rodičovských práv a povinností k maloletým deťom.
2. V priebehu konania rodičia uzavreli rodičovskú dohodu, tak ako je uvedená v písomnom vyhotovení rozsudku. 3. Kolízny opatrovník odporučil rodičovskú dohodu schváliť. 4. V zmysle ust. § 221 písm. a) zákona č. 160/2015 Z. z. Civilného sporového poriadku písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomností všetkých strán, alebo ich zástupcov, ktorí sa vzdajú odvolania. 5. Berúc do úvahy výsledky vykonaného dokazovania, dospel súd k záveru, že uzavretá dohoda nie je v rozpore so záujmom mal. detí, a preto ju v celom rozsahu schválil. 6. V danom prípade sa obaja rodičia a kolízny opatrovník zúčastnili pojednávania vo veci a po vyhlásení rozsudku sa vzdali práva odvolania proti všetkým jeho výrokom. Berúc do úvahy uvedené skutočnosti, písomné vyhotovenie rozsudku neobsahuje odôvodnenie. Poučenie: Proti tomuto rozsudku odvolanie nie je prípustné, pretože účastníci sa po jeho vyhlásení vzdali práva odvolania a rozsudok nadobudne právoplatnosť dňom doručenia. Ak nebude povinnosť uložená týmto rozsudkom splnená dobrovoľne v určenej lehote, možno sa jej splnenia domáhať návrhom na súdny výkon rozhodnutia alebo vykonaním exekúcie podľa osobitného zákona.

